pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมว.พม. ย้ำ กคช. เร่งสร้างบ้านเช่าราคาถูก 100,000 หน่วยใน 5 ปี พร้อมนำนวัตกรรมสร้างบ้านเพื่อผู้มีรายได้น้อย
วันจันทร์ที่ 10 สิงหาคม 2563
รมว.พม. ย้ํา กคช. เร่งสร้างบ้านเช่าราคาถูก 100,000 หน่วยใน 5 ปี พร้อมนํานวัตกรรมสร้างบ้านเพื่อผู้มีรายได้น้อย
รมว.พม. ย้ํา กคช. เร่งสร้างบ้านเช่าราคาถูก 100,000 หน่วยใน 5 ปี พร้อมนํานวัตกรรมสร้างบ้านเพื่อผู้มีรายได้น้อย
วันนี้ (10 ส.ค. 63) เวลา 09.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดการประชุมสัมมนาเชิงปฏิบัติการการขับเคลื่อนแผนงานโครงการสําคัญของการเคหะแห่งชาติ อาทิ โครงการบ้านเช่าสําหรับผู้มีรายได้น้อย บ้านสุขประชา และโครงการพัฒนาที่อยู่อาศัยสําหรับผู้สูงอายุและคนพิการ เป็นต้น พร้อมทั้งมอบนโยบายการขับเคลื่อนงานพัฒนาที่อยู่อาศัยของการเคหะแห่งชาติ (กคช.) โดยมีหัวหน้ามีคณะผู้บริหารและหัวหน้าหน่วยงาน เข้าร่วม ณ ห้องประชุมชั้น 3 อาคารสันทนาการ สํานักงานใหญ่ การเคหะแห่งชาติ เขตบางกะปิ กทม.
นายจุติกล่าวว่า การประชุมครั้งนี้ ตนได้มอบแนวทางการขับเคลื่อนงานให้ กคช. ปรับทิศทาง ปรับองค์ความคิด และปรับวิธีการทํางาน โดยให้ประชาชนเป็นศูนย์กลางเพื่อให้สมกับความไว้วางใจที่ได้รับจากประชาชน ซึ่งปัจจุบันได้เกิดความเปลี่ยนแปลงในหลายๆ เรื่อง จึงจําเป็นต้องมีการพัฒนารูปแบบของโครงการที่อยู่อาศัยเพิ่มขึ้น ด้วยการนํานวัตกรรมใหม่ๆ มาใช้ในการก่อสร้างโครงการ และนําเทคโนโลยี ดิจิทัลมาช่วยในการบริหารจัดการ ซึ่งต้องการให้ทุกคนร่วมกันขับเคลื่อนองค์กรให้เป็นหน่วยงานที่เป็นที่พึ่งของประชาชนอย่างแท้จริง โดยเฉพาะการจัดทําโครงการบ้านเช่าสําหรับผู้มีรายได้น้อย บ้านสุขประชา 100,000 หน่วย ภายใน 5 ปี ซึ่งจะต้องเร่งดําเนินการให้เป็นโครงการที่มีคุณภาพ และต้องทําให้โปร่งใส เท่าเทียม ทั่วถึง และเป็นธรรม
นายจุติกล่าวเพิ่มเติมว่า ตนได้เน้นย้ําให้ กคช. ต้องเป็นหน่วยงานที่ช่วยเหลือประชาชนผู้มีรายได้น้อยได้มีที่อยู่อาศัยอย่างทั่วถึง เพื่อลดความเหลื่อมล้ําทางสังคม โดยให้ Rebranding เพื่อสร้าง กคช. ให้เป็นองค์กรที่ทําให้ประชาชนเชื่อมั่น นํานวัตกรรมใหม่มาใช้ในการก่อสร้างให้เกิดประโยชน์ พร้อมทั้งศึกษาองค์กรที่ประสบความสําเร็จมาปรับใช้ในหน่วยงานของ กคช. และหากลดขั้นตอนการทํางานได้ แต่ยังอยู่ในระบบธรรมาภิบาล จะนําไปสู่การดําเนินงานที่ดีและรวดเร็วขึ้น โดยต้องยึดหลักการดําเนินงานดังนี้ 1. ทําให้สิ่งที่ตนเองเชื่อ 2. ข้อเท็จจริงและมีความเห็นใจลูกบ้าน 3. ต้องมีความหวังและความเพียร 4. มีเครือข่ายในชุมชนและเครือข่ายระดับประเทศ เพื่อสร้างความก้าวหน้า และ 5. มีความยืดหยุ่นที่จะทําให้องค์กรอยู่รอด และเลือกใช้ประโยชน์จากสินทรัพย์ที่มีอยู่ให้เกิดรายได้ให้มากขึ้น ทั้งนี้ เชื่อว่า กคช. จะร่วมกันดําเนินงานให้ประสบความสําเร็จ ด้วยความอดทนและยอมรับการเปลี่ยนแปลงในองค์กร เพื่อให้องค์กรขับเคลื่อนงานให้มีประสิทธิภาพยิ่งขึ้น
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานประชุมความร่วมมือการจัดการระบบสารสนเทศเพื่อการเชื่อมโยงข้อมูล ผู้เข้ารับการรักษาพยาบาล ครั้งที่ 1/2562
วันอังคารที่ 3 ธันวาคม 2562
รมว.กระทรวงดิจิทัลฯ เป็นประธานประชุมความร่วมมือการจัดการระบบสารสนเทศเพื่อการเชื่อมโยงข้อมูล ผู้เข้ารับการรักษาพยาบาล ครั้งที่ 1/2562
รมว.กระทรวงดิจิทัลฯ เป็นประธานประชุมความร่วมมือการจัดการระบบสารสนเทศเพื่อการเชื่อมโยงข้อมูล ผู้เข้ารับการรักษาพยาบาล ครั้งที่ 1/2562
เมื่อวันที่ 29 พฤศจิกายน 2562 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้เกียรติเป็นประธานในการประชุมความร่วมมือการจัดการระบบสารสนเทศเพื่อการเชื่อมโยงข้อมูลผู้เข้ารับการรักษาพยาบาล ครั้งที่ 1/2562 ซึ่งจัดโดยสถาบันส่งเสริมการวิเคราะห์และบริหารข้อมูลขนาดใหญ่ภาครัฐ (GBDi) หน่วยงานภายในภายใต้สํานักงานส่งเสริมเศรษฐกิจดิจิทัล โดยได้มีตัวแทนจากหน่วยงานกระทรวงสาธารณสุข โรงพยาบาลรัฐ และเอกชน จํานวนมากกว่า 30 แห่งทั่วประเทศเข้าร่วมการประชุมดังกล่าว โดยมีวัตถุประสงค์เพื่อความร่วมมือในการออกแบบระบบสารสนเทศและแลกเปลี่ยนข้อมูล เพื่อให้ประชาชนสามารถเข้าถึงข้อมูลประวัติ การรักษาพยาบาลของตนเองได้อย่างสะดวกและรวดเร็ว
********************
รัฐบาลไทย-ข่าวทำเนียบรัฐบาล-กรมสรรพากรขยายเวลาการให้บริการโทร. 1161 รองรับผู้เสียภาษียื่นแบบ ภ.ง.ด.90 และ ภ.ง.ด.91
วันพุธที่ 30 มกราคม 2562
กรมสรรพากรขยายเวลาการให้บริการโทร. 1161 รองรับผู้เสียภาษียื่นแบบ ภ.ง.ด.90 และ ภ.ง.ด.91
กรมสรรพากรขยายเวลาการให้บริการสอบถามปัญหาทางโทรศัพท์ 1161 จากเดิมทุกวันทําการปกติ (จันทร์ - ศุกร์) เวลา 08.30 - 18.00 น. เป็นเวลา 08.30 - 20.00 น. ตั้งแต่วันที่ 1 มีนาคม – 9 เมษายน 2562 รวมทั้งได้เพิ่มการให้บริการในทุกวันเสาร์ของเดือนมีนาคม 25
นายปิ่นสาย สุรัสวดี รักษาการในตําแหน่งที่ปรึกษาด้านยุทธศาสตร์การจัดเก็บภาษี ในฐานะโฆษกกรมสรรพากร เปิดเผยว่า “ด้วยขณะนี้เป็นช่วงเวลาของการยื่นแบบแสดงรายการภาษีเงินได้บุคคลธรรมดา ประจําปีภาษี 2561 (ภ.ง.ด.90 และ ภ.ง.ด.91) ซึ่งในแต่ละปีจะมีผู้เสียภาษีและประชาชนใช้บริการสอบถามปัญหาภาษีทางโทรศัพท์เป็นจํานวนมาก ดังนั้น เพื่อเป็นการอํานวยความสะดวกให้แก่ผู้เสียภาษีและประชาชน กรมสรรพากร จึงได้ขยายเวลาการให้บริการสอบถามปัญหาทางโทรศัพท์ 1161 จากเดิมทุกวันทําการปกติ (จันทร์ - ศุกร์) เวลา 08.30 - 18.00 น. เป็นเวลา 08.30 - 20.00 น. ตั้งแต่วันที่ 1 มีนาคม – 9 เมษายน 2562 รวมทั้งได้เพิ่มการให้บริการในทุกวันเสาร์ของเดือนมีนาคม 2562 โดยจะเปิดให้บริการตั้งแต่ เวลา 08.30 - 16.00 น. ทั้งนี้ เพื่อมุ่งหวังให้ผู้เสียภาษีและประชาชนได้รับบริการที่สะดวกรวดเร็วมากยิ่งขึ้น นอกจากนี้ผู้ใช้บริการยังสามารถรับฟังข้อมูลอัตโนมัติและขอรับเอกสารทางโทรสารได้ทุกวันตลอด 24 ชั่วโมงอีกด้วย”
สําหรับผู้ที่มีข้อสงสัยขอให้สอบถามข้อมูลเพิ่มเติมได้ที่ศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่าง ๆ ที่ www.rd.go.th > เมนู “การแจ้งแหล่งภาษี” เพื่อที่กรมสรรพากรจะได้ตรวจสอบข้อเท็จจริงต่อไป
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กรมพัฒนาพลังงานทดแทนและอนุรักษ์พลังงาน (พพ.) จัดกิจกรรมเฉลิมพระชนมพรรษา สมเด็จพระเจ้าอยู่หัว มหาวชิราลงกรณ บดินทรเทพยวรางกูร ครบ 66 พรรษา
วันพุธที่ 18 กรกฎาคม 2561
กรมพัฒนาพลังงานทดแทนและอนุรักษ์พลังงาน (พพ.) จัดกิจกรรมเฉลิมพระชนมพรรษา สมเด็จพระเจ้าอยู่หัว มหาวชิราลงกรณ บดินทรเทพยวรางกูร ครบ 66 พรรษา
กระทรวงพลังงาน จัดกิจกรรมเฉลิมพระชนมพรรษา สมเด็จพระเจ้าอยู่หัว มหาวชิราลงกรณ บดินทรเทพยวรางกูร ครบ 66 พรรษา
กรมพัฒนาพลังงานทดแทนและอนุรักษ์พลังงาน (พพ.) จัดกิจกรรมเฉลิมพระชนมพรรษาสมเด็จพระเจ้าอยู่หัว มหาวชิราลงกรณ บดินทรเทพยวรางกูร ครบ 66 พรรษา
โดยมี นายธรรมยศ ศรีช่วย ปลัดกระทรวงพลังงาน นายประพนธ์ วงษ์ท่าเรือ อธิบดีกรมพัฒนาพลังงานทดแทนและอนุรักษ์พลังงาน พร้อมคณะผู้บริหาร ข้าราชการ พพ. ร่วมถวายภัตตาหารเพล พร้อมเครื่องไทยธรรมแด่พระภิกษุ เพื่อถวายเป็นพระราชกุศลแด่สมเด็จพระเจ้าอยู่หัว เนื่องในวโรกาสวันเฉลิมพระชนมพรรษา 28 กรกฎาคม 2561 ณ โรงพยาบาลสงฆ์ อาคารมูลนิธิ ชั้น 2 ห้อง 3
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 30 สิงหาคม  2559
วันอังคารที่ 1 พฤศจิกายน 2559
สรุปข่าวการประชุมคณะรัฐมนตรี 30 สิงหาคม  2559
วันนี้ (30 สิงหาคม 2559) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-นายกฯ รับมอบเกียรติบัตร "อุทยานธรณีสตูล" เป็นอุทยานธรณีโลกของยูเนสโก
วันพฤหัสบดีที่ 3 พฤษภาคม 2561
นายกฯ รับมอบเกียรติบัตร "อุทยานธรณีสตูล" เป็นอุทยานธรณีโลกของยูเนสโก
พล.อ.ประยุทธ์ จันทร์โอชา นายกรัฐมนตรี เป็นประธานในพิธีรับมอบเกียรติบัตร "อุทยานธรณีสตูล" เป็นอุทยานธรณีโลกของยูเนสโก (UNESCO Global Geoparks) จากยูเนสโก เมื่อวันที่ 1 พฤษภาคม 2561 ณ ตึกบัญชาการ ทําเนียบรัฐบาล
พล.อ.ประยุทธ์ จันทร์โอชา นายกรัฐมนตรี เป็นประธานในพิธีรับมอบเกียรติบัตร "อุทยานธรณีสตูล" เป็นอุทยานธรณีโลกของยูเนสโก (UNESCO Global Geoparks) จากยูเนสโกเมื่อวันที่1พฤษภาคม2561ณ ตึกบัญชาการ ทําเนียบรัฐบาล โดยมีผู้เข้าร่วมเป็นสักขีพยานในพิธี อาทิรัฐมนตรีว่าการกระทรวงศึกษาธิการ,รัฐมนตรีว่าการกระทรวงทรัพยากรธรรมชาติและสิ่งแวดล้อม, รัฐมนตรีว่าการกระทรวงมหาดไทย, รัฐมนตรีว่าการกระทรวงการท่องเที่ยวและกีฬา, ผู้แทน UNESCO ประเทศไทย, ผู้ว่าราชการจังหวัดสตูล, ผู้อํานวยการอุทยานธรณีสตูล, องค์การบริหารส่วนจังหวัดสตูล, สํานักงานการท่องเที่ยวและกีฬาจังหวัดสตูล เป็นต้น
นพ.ธีระเกียรติ เจริญเศรษฐศิลป์ รมว.ศึกษาธิการกล่าวถึงการรับรองอุทยานธรณีสตูล (Satun Geopark) เป็นอุทยานธรณีโลกของยูเนสโกว่า สืบเนื่องจากการที่กระทรวงศึกษาธิการ ในฐานะสํานักเลขาธิการคณะกรรมการแห่งชาติว่าด้วยการศึกษา วิทยาศาสตร์ และวัฒนธรรมแห่งสหประชาชาติ (UNESCOหรือยูเนสโก) ได้ร่วมกับกระทรวงทรัพยากรธรรมชาติและสิ่งแวดล้อม ดําเนินการตามมติคณะรัฐมนตรี เมื่อวันที่ 8 พฤศจิกายน 2559 ที่เห็นชอบให้ประเทศไทยเสนออุทยานธรณีสตูลเป็นอุทยานธรณีโลกของยูเนสโก
จากนั้น ยูเนสโกได้เข้ามาประเมินพื้นที่เพื่อจัดทํารายงานเสนอในการประชุม UNESCO Global Geoparks Council เมื่อเดือนกันยายน 2560 ซึ่งที่ประชุมมีมติเห็นชอบให้อุทยานธรณีสตูลมีคุณสมบัติครบถ้วน พร้อมได้นํามติดังกล่าวเสนอต่อที่ประชุมคณะกรรมการบริหารของยูเนสโก ครั้งที่ 204 เมื่อวันที่ 17 เมษายน 2561 ลงมติให้การรับรองอุทยานธรณีใหม่ จํานวน 13 แห่ง รวมอุทยานธรณีสตูลด้วย
ปัจจุบันมีอุทยานธรณีระดับโลก จํานวน 140 แห่งใน 38 ประเทศทั่วโลกสําหรับในภูมิภาคเอเชียตะวันออกเฉียงใต้มีอุทยานธรณีโลกของยูเนสโก รวม 8 แห่ง ได้แก่ มาเลเซีย 1 แห่ง, อินโดนีเซีย 4 แห่ง, เวียดนาม 2 แห่ง และไทย 1 แห่ง
ในส่วนของอุทยานธรณีสตูล มีพื้นที่ครอบคลุม 4 อําเภอของจังหวัดสตูล คือ อําเภอทุ่งหว้า อําเภอมะนัง อําเภอละงู และอําเภอเมืองสตูลโดยมีลักษณะภูมิประเทศเป็นเทือกเขาหินปูน มีเกาะน้อยใหญ่ และชายหาดที่สวยงาม ทําให้นักท่องเที่ยวสามารถร่วมกิจกรรมทางธรรมชาติได้หลากหลายประเภท อาทิ ล่องแก่ง ดําน้ํา เที่ยวถ้ํา น้ําตก ชายหาด เป็นต้น
นอกจากนี้ กรมทรัพยากรธรณีได้ร่วมกับโรงเรียนทุ่งหว้าวรวิทย์ (โรงเรียนอุทยานธรณี) จัดตั้งศูนย์เรียนรู้ธรณีวิทยาขึ้นเมื่อปี 2554 โดยได้มีการปรับปรุงพื้นที่อาคาร และการจัดแสดงนิทรรศการเพื่อนําเสนอข้อมูลเรื่องราวเกี่ยวกับหิน แร่ และฟอสซิล ที่จะเป็นแหล่งเรียนรู้ให้นักเรียนนักศึกษา ครู ผู้ปกครอง และคนในชุมชนได้มาเยี่ยมชม พร้อมกับโรงเรียนทุ่งหว้าวรวิทย์ยังได้จัดการเรียนการสอนและจัดค่ายวิทยาศาสตร์เพื่อสนับสนุนอุทยานธรณีสตูลมาอย่างต่อเนื่องด้วย
ค้นหารายละเอียดเพิ่มเติม "SatunUNESCO Global Geopark"
ได้ที่www.satun-geopark.com
Written byอรพรรณ ฤทธิ์มั่น
Photo Creditยุทธพงศ์ เลือกกลั่นดี
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ เป็นประธานการประชุมเตรียมความพร้อมการจัดงานมหกรรมโลก “World Expo 2020 Dubai”
วันจันทร์ที่ 29 ตุลาคม 2561
รมว.กระทรวงดิจิทัลฯ เป็นประธานการประชุมเตรียมความพร้อมการจัดงานมหกรรมโลก “World Expo 2020 Dubai”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมเตรียมความพร้อมการจัด​งานมหกรรมโลก “World Expo 2020 Dubai” ณ โรงแรม เดอะ สุโกศล กรุงเทพฯ เมื่อวันที่ 26 ตุลาคม 2561 โดยงานมหกรรมดังกล่าว จะจัดขึ้นระหว่างเดือนตุลาคม 2563 – เดือนเมษายน 2564 รวมระยะเวลาการแสดงงาน 6 เดือน ภายใต้หัวข้อหลัก “CONNECTING MIND CREATING THE FUTURE” หรือ "เชื่อมความคิด สร้างอนาคต” โดยมีวัตถุประสงค์เพื่อแบ่งปันความรู้ความก้าวหน้าทางนวัตกรรมและกระตุ้นให้เกิดแรงบันดาลใจในการร่วมมือกันสร้างสรรค์อนาคตอันยั่งยืน ทั้งนี้​ รัฐบาลได้มอบหมายให้กระทรวง​ดิจิทัล​ฯ​ เป็นหน่วยงานเจ้าภาพและเป็นตัวแทนประเทศไทยในการดําเนินโครงการฯ ซึ่งกระทรวง​ฯ ได้มอบหมายให้สํานักงานส่งเสริมเศรษฐกิจดิจิทัล (DEPA)​ เป็นผู้​ดําเนินการ​หลัก โดยประสานงาน​กับภาค​รัฐ​และ​เอกชน​ จนจบงานในปี ค.ศ.2021 หรือ พ.ศ. 2564 ทั้งนี้ประเทศ​ไทยจะเข้าร่วมแสดงนิทรรศการในมหกรรมระดับโลกนี้ในพื้นที่โซน Mobility บนพื้นที่กว่า 3,600 ตารางเมตร
***********************
รัฐบาลไทย-ข่าวทำเนียบรัฐบาล-ผู้ตรวจฯ ภานุวัฒน์ ร่วมงานสัมมนา 2019 Shell Forum
วันพฤหัสบดีที่ 22 สิงหาคม 2562
ผู้ตรวจฯ ภานุวัฒน์ ร่วมงานสัมมนา 2019 Shell Forum
นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมงานสัมมนา 2019 Shell Forum ภายใต้แนวคิด “Vision 2050: Energy Transition for the Future” ณ โรงแรมอินเตอร์คอนติเนนตัล กรุงเทพฯ
วันนี้ (21 สิงหาคม 2562) นายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม เข้าร่วมงานสัมมนา 2019 Shell Forum ภายใต้แนวคิด “Vision 2050: Energy Transition for the Future” เป็นการระดมความคิดเพื่อมองไปข้างหน้าเกี่ยวกับการเปลี่ยนผ่านพลังงานในปี ค.ศ. 2050 ที่การเดินทาง การใช้ชีวิต และเทคโนโลยีในประเทศไทยกําลังจะเปลี่ยนผ่านไปสู่อนาคต ณ โรงแรมอินเตอร์คอนติเนนตัล กรุงเทพฯ
นอกจากนี้ งานสัมมนา 2019 Shell Forum ได้มีการกล่าวปาฐกถาพิเศษ โดยได้รับเกียรติจากผู้บริหารหน่วยงานภาครัฐ ภาคธุรกิจ และภาคการศึกษา อาทิ นายเคส พิเทอร์ ราเดอ เอกอัครราชทูตราชอาณาจักรเนเธอร์แลนด์ประจําประเทศไทย นายกุลิศ สมบัติศิริ ปลัดกระทรวงพลังงาน ดร. มัลลิกา อิชวารัน นักเศรษฐศาสตร์อาวุโสและที่ปรึกษาด้านนโยบาย เชลล์ กรุ๊ป สแตรทิจี้ นายอัษฎา หะรินสุต ประธานกรรมการ บริษัท เชลล์แห่งประเทศไทย จํากัด และเวทีเสวนา โดย วิทยากรผู้เชี่ยวชาญจากหลากหลายสาขา อาทิ พลังงานใหม่ การเดินทาง ความเป็นเมืองและเทคโนโลยี เป็นต้น
รัฐบาลไทย-ข่าวทำเนียบรัฐบาล-รอง นรม. พล.อ.ประวิตรฯ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2561
วันศุกร์ที่ 19 มกราคม 2561
รอง นรม. พล.อ.ประวิตรฯ เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2561
ที่ประชุมได้พิจารณาและมีมติเห็นชอบร่างรายงานสถานภาพการอนุรักษ์พื้นที่กลุ่มป่าดงพญาเย็น – เขาใหญ่ และการสมัครเข้ารับการคัดเลือกเป็นกรรมการมรดกโลกของประเทศไทย
วันนี้ (19 มกราคม 2561) เวลา 9.00 น. ณ ตึกสันติไมตรี (หลังใน) ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลก ครั้งที่ 1/2561 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบร่างรายงานสถานภาพการอนุรักษ์พื้นที่กลุ่มป่าดงพญาเย็น-เขาใหญ่ของการประชุมคณะกรรมการมรดกโลกสมันสามัญ ครั้งที่ 41 ที่ มีมติขอให้ราชอาณาจักรไทยดําเนินการในด้านต่างๆ โดยให้ดําเนินการอย่างต่อเนื่องตามแผนปฏิบัติการเพื่อป้องกันและปราบปรามการลักลอบตัดและค้าไม้พะยูงในพื้นที่กลุ่มป่าดงพญาเย็น-เขาใหญ่ปีพ.ศ. 2557 - 2562 พร้อมให้ไทยเสริมสร้างความร่วมมือระหว่างประเทศโดยเฉพาะอย่างยิ่งการบังคับใช้กฎหมายและการดําเนินการฟ้องร้องรวมทั้งให้ดําเนินการปรับปรุงข้อมูลสถานการณ์การลับลอบตัดไม้พะยูงและให้ดําเนินการตามคําแนะนําของภารกิจติดตามตรวจสอบเมื่อปี พ.ศ. 2557 เกี่ยวกับเรื่องการบุกรุกอย่างต่อเนื่องพร้อมรายงานความก้าวหน้าการดําเนินการตลอดจนให้ประเมินทางเลือกอื่น ๆ เพื่อหลีกเลี่ยงผลกระทบทางลบที่อาจเกิดขึ้นต่อคุณค่าและความโดดเด่นอันเป็นสากล (OUV) ในการขยายทางหลวงแผ่นดินหมายเลข 348
รวมทั้งให้ยกเลิกแผนการก่อสร้างเขื่อนรวมถึงอ่างเก็บน้ําในพื้นที่แหล่งทรัพย์สินอย่างถาวร รวมถึงโครงการก่อสร้างเขื่อนห้วยสะโตและเขื่อนลําพระยาธาร โดยให้ปฏิยัติตามข้อเสนอแนะทั้งหมดจากภารกิจติดตามตรวจสอบในปี พ.ศ. 2559 ทั้งนี้ให้จัดส่งรายงานสถานภาพการอนุรักษ์ที่เป็นปัจจุบัน และรายงานการดําเนินงานต่อศูนย์มรดกโลก ภายในวันที่ 1 กุมพาพันธ์ พ.ศ. 2561
นอกจากนี้ ที่ประชุมได้พิจารณาและมีมติเห็นชอบการสมัครเข้ารับการคัดเลือกเป็นกรรมการมรดกโลกของประเทศไทย ทั้งนี้ การสมัครเข้ารับการคัดเลือกเป็นกรรมการมรดกโลก นั้น นอกจากจะเป็นการแสดงให้เห็นถึงศักยภาพและความพร้อมของประเทศไทยในเวทีโลกแล้ว ยังเป็นการเปิดโอกาสในการเสริมสร้างสัมพันธภาพความร่วมมือ และความช่วยเหลือ ในการดําเนินงานในด้านต่าง ๆ ร่วมกับรัฐภาคีสมาชิก ศูนย์มรดกโลก และองค์กรที่ปรึกษา รวมทั้งเป็นโอกาสอันดีที่ประเทศไทยจะได้มีส่วนร่วมในการกําหนดทิศทางการดําเนินงานของอนุสัญญาคุ้มครองมรดกโลก ในการคุ้มครองแหล่งมรดกโลกทางวัฒนธรรมและมรดกโลกทางธรรมชาติ
******************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ว่า กยท.ชี้แจง กรณีคอลัมน์คาบลูกคาบดอก ไทยรัฐ กล่าวหามีขบวนการจำหน่ายยาง ในลักษณะเลี่ยงภาษี-มีขบวนการร่วมมือระหว่างคนนอกและคนใน กยท. ทำให้เกิดความเสียหายต่อรัฐและกระทบเกษตรกร
วันเสาร์ที่ 10 มีนาคม 2561
ผู้ว่า กยท.ชี้แจง กรณีคอลัมน์คาบลูกคาบดอก ไทยรัฐ กล่าวหามีขบวนการจําหน่ายยาง ในลักษณะเลี่ยงภาษี-มีขบวนการร่วมมือระหว่างคนนอกและคนใน กยท. ทําให้เกิดความเสียหายต่อรัฐและกระทบเกษตรกร
ผู้ว่า กยท.ชี้แจง กรณีคอลัมน์คาบลูกคาบดอก ไทยรัฐ กล่าวหามีขบวนการจําหน่ายยางในลักษณะเลี่ยงภาษี-มีขบวนการร่วมมือระหว่างคนนอกและคนใน กยท. ทําให้เกิดความเสียหายต่อรัฐ กระทบเกษตรกรผู้ปลูกยางพารา
วันที่ 7 มีนาคม 2561 นายธีธัช สุขสะอาด ผู้ว่าการการยางแห่งประเทศไทย กระทรวงเกษตรและสหกรณ์ ชี้แจงตามที่ นสพ.ไทยรัฐ คอลัมน์ “คาบลูกคาบดอก” กล่าวหาว่ามีขบวนการจําหน่ายยางในลักษณะเลี่ยงภาษีผ่านศุลกากรไปยังประเทศเพื่อนบ้าน และจํานวนยางที่ส่งออกกับจํานวนยางที่ประเทศเพื่อนบ้านรับซื้อจํานวนไม่ตรงกัน และกล่าวหามีขบวนการร่วมมือระหว่างบุคคลภายนอกและคนในการยางแห่งประเทศไทย ส่งผลให้เกิดความเสียหายต่อรัฐและกระทบต่อเกษตรกรผู้ปลูกยางพารา โดยผู้ว่าการการยางแห่งประเทศไทย ได้ชี้แจงข้อเท็จจริงดังนี้
​เมื่อวันที่ 29 มี.ค. 60 คณะกรรมการการยางแห่งประเทศไทย (กยท.) โดยพลเอกฉัตรเฉลิม เฉลิมสุข ประธานกรรมการ ได้เคยเห็นชอบให้ปรับปรุงระบบการเก็บค่าธรรมเนียมการส่งออกยางพารา (CESS) ให้มีประสิทธิภาพในการตรวจสอบความถูกต้อง เชื่อมโยงทุกส่วนราชการ หลังตรวจสอบพบ สถิติพื้นที่ปลูกยางในประเทศ จากฐานข้อมูลเดิมปี 2560 มีพื้นที่ปลูกยางพาราประมาณ 20.5 ล้านไร่ จะให้ปริมาณผลผลิตประมาณ 4.5 ล้านตัน ต่างจากข้อมูลสํารวจจากดาวเทียมของ Gistda ในปีเดียวกัน ที่มีพื้นที่ปลูกยางมากกว่า 32 ล้านไร่ ต่างกันเกือบ 11.5 ล้านไร่ ซึ่งทําให้มีปริมาณผลผลิตยางที่แท้จริงคลาดเคลื่อนไปมาก และตัวเลขการส่งออกที่แท้จริงอาจสูงกว่าที่เป็นอยู่ ซึ่งโครงการพัฒนาระบบการจัดเก็บ CESS แบบใหม่นี้ มีกระแสแรงต้าน เป็นความจริงตามข่าว เพราะการจะปรับปรุงเพื่อให้ระบบสมบูรณ์ ต้องใช้งบประมาณมาก บอร์ด กยท. จึงให้ใช้เทคโนโลยีจากเอกชนเข้ามาร่วมพัฒนา แต่ไม่ใช่การให้เอกชนมาเป็นผู้จัดเก็บค่าธรรมเนียมตามที่มีความพยายามบิดเบือนข้อมูล
ทั้งนี้ เพื่อป้องกันการเอื้อประโยชน์ให้กับกลุ่มใดกลุ่มหนึ่ง ดร.ธีธัช สุขสะอาด ผู้ว่าการ กยท. จึงตั้งคณะกรรมการเพื่อสืบหาข้อเท็จจริง ในเรื่องการหลีกเลี่ยงค่าธรรมเนียมการส่งออกยาง โดยขอความร่วมมือจากกรมศุลกากร และนําแนวทางข้อเสนอแนะจากทางกระทรวงเกษตรและสหกรณ์มาปรับใช้ ซึ่งตอนนี้อยู่ในขั้นตอนสืบหาและรวบรวมข้อมูล เพื่อให้การดําเนินงานที่ชัดเจน และโปร่งใสตรวจสอบได้ทั้งระบบ หากพบว่ามีการทุจริตจริง กยท. จะดําเนินการตามระเบียบข้อกฎหมายอย่างแน่นอน
-------------------------------
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดกิจกรรมอบรมให้ความรู้เกี่ยวกับ Blockchain หวังนำเทคโนโลยีมาประยุกต์ใช้ในการทำงานให้มีประสิทธิภาพมากยิ่งขึ้น
วันศุกร์ที่ 26 กรกฎาคม 2562
กระทรวงดิจิทัลฯ จัดกิจกรรมอบรมให้ความรู้เกี่ยวกับ Blockchain หวังนําเทคโนโลยีมาประยุกต์ใช้ในการทํางานให้มีประสิทธิภาพมากยิ่งขึ้น
กระทรวงดิจิทัลฯ จัดกิจกรรมอบรมให้ความรู้เกี่ยวกับ Blockchain หวังนําเทคโนโลยีมาประยุกต์ใช้ในการทํางานให้มีประสิทธิภาพมากยิ่งขึ้น
นางคนึงนิจ คชศิลา ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานเปิดการสัมมนากิจกรรม KM Forum ครั้งที่ 10 ในหัวข้อ “Blockchain in Enterprise and Government” เมื่อวันที่ 25 กรกฎาคม 2562 ณ ห้องประชุม BB 201 ชั้น 2 ศูนย์ประชุมวายุภักษ์ โรงแรมเซ็นทรา ศูนย์ราชการและคอนเวนชันเซ็นเตอร์ กรุงเทพฯ โดยกระทรวงดิจิทัลเพื่อเศรษฐกิจและสังคม ได้จัดกิจกรรมเสริมสร้างองค์ความรู้ให้แก่บุคลากรคือ กิจกรรม KM Forum ในครั้งนี้ เป็นเรื่องเกี่ยวกับการทําความรู้จัก “Blockchain” ซึ่งเป็นอีกหนึ่งในเทคโนโลยีที่เข้ามามีบทบาทและเป็นเครื่องมือสําคัญในการบันทึกจัดเก็บข้อมูล การตรวจสอบ ติดตามเพื่อความโปร่งใส เพิ่มประสิทธิภาพในการบริหารองค์กรยุคใหม่ โดยมีวัตถุประสงค์ คือ เพื่อสร้างความเข้าใจต่อผลกระทบจากเทคโนโลยีใหม่ที่อาจเกิดขึ้นกับองค์กร รวมถึงการสร้างแนวคิดในการนําเทคโนโลยี Blockchain ไปประยุกต์ใช้ในองค์กร สําหรับ Blockchain เป็นเทคโนโลยีดิจิทัลที่สําคัญเหมาะสมในการนํามาใช้ในงานบริการภาครัฐในด้านการจัดเก็บข้อมูล เนื่องจากมีคุณลักษณะที่มีความถูกต้องเที่ยงตรงของข้อมูล ความโปร่งใสในการเข้าถึงข้อมูล และมีความสามารถในการทํางานได้อย่างต่อเนื่องของระบบ สามารถใช้ในการจัดเก็บข้อมูลภาครัฐ
***********************
รัฐบาลไทย-ข่าวทำเนียบรัฐบาล-“บิ๊กอู๋” Kick off เพิ่มศักยภาพผู้มีรายได้น้อยฯ กว่า 6 แสนคน ตั้งเป้า 65 % มีงานทำ
วันพุธที่ 23 พฤษภาคม 2561
“บิ๊กอู๋” Kick off เพิ่มศักยภาพผู้มีรายได้น้อยฯ กว่า 6 แสนคน ตั้งเป้า 65 % มีงานทํา
รมว.แรงงาน แถลง Kick off โครงการเพิ่มศักยภาพผู้มีรายได้น้อยฯ ฝึกช่างชุมชนและอาชีพอิสระตั้งเป้า 6 แสนคน มีงานทํา มีอาชีพ เพิ่มรายได้ ขับเคลื่อนไทยนิยมยั่งยืน โดยไม่ทิ้งใครไว้ข้างหลัง
วันนี้ (23 พ.ค.61) พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธี Kick off โครงการเพิ่มศักยภาพผู้มีรายได้น้อยที่ลงทะเบียนสวัสดิการแห่งรัฐเพื่อสร้างงานสร้างอาชีพ เพิ่มรายได้ และความมั่นคงในชีวิต ณ บริเวณ บริเวณห้องแซฟไฟร์ ๒๐๔ - ๒๐๖ อิมแพ็คฟอรั่ม เมืองทองธานี อ.ปากเกร็ด จ.นนทบุรี โดยกล่าวว่า โครงการนี้รัฐบาลมีเป้าหมายที่จะสร้างงานให้กับผู้มีรายได้น้อยกว่า 600,000 คน ภายใต้งบประมาณที่ได้รับการจัดสรรประมาณ 2,000 กว่าล้านบาท โดยเริ่มดําเนินการได้ตั้งแต่วันนี้ไปจนถึงเดือนกันยายน 2561 จํานวน 56 หลักสูตร อาทิ สาขาช่างชุมชน ก่อสร้างการทําอาหาร เย็บผ้า ทําดอกไม้ประดิษฐ์ เป็นต้น โดยจะใช้สถานที่ที่ได้บูรณาการกับหน่วยงานในระดับชุมชน ระดับอําเภอในการฝึก นอกจากนี้ ยังได้สัมมนาผู้บริหารการฝึกและหน่วยงานที่เกี่ยวข้อง อาทิ สํานักงานตรวจเงินแผ่นดิน (สตง.) และ สํานักงาน ป.ป.ช. เป็นต้น เพื่อให้คําแนะนําเกี่ยวกับแนวทางที่ถูกต้องและมีกลไกในการตรวจสอบได้ โดยมอบหมายให้ปลัดกระทรวงแรงงานวางระบบในการใช้จ่ายงบประมาณของพื้นที่ต่างๆ เพื่อให้มีความโปร่งใสมากที่สุด
พล.ต.อ.อดุลย์ฯ กล่าวต่อว่า โครงการเพิ่มศักยภาพผู้มีรายได้น้อยฯ เป็นการบูรณาการระหว่างหน่วยงาน โดยจะต้องอาศัยความร่วมมือจากทุกภาคส่วนตามแนวทางประชารัฐ ทั้งหน่วยงานภาครัฐ เอกชน และสถานประกอบการที่จะต้องมีส่วนร่วมในการสร้างโอกาสให้แก่ผู้มีรายได้น้อยได้ประกอบอาชีพ โดยจัดหางานให้ทํา ส่งเสริมการรับงานไปทําที่บ้าน และฝึกทักษะอาชีพ ตลอดจนเข้าไปคุ้มครองแรงงาน และส่งเสริมการเข้าสู่ระบบประกันสังคม การดําเนินโครงการนี้จะสามารถยกระดับคุณภาพชีวิตของผู้มีรายได้น้อยได้อย่างแท้จริงและเห็นผลเป็นรูปธรรม ซึ่งรัฐบาลต้องการช่วยเหลือผู้มีรายได้น้อยอย่างยั่งยืน
สําหรับการสัมมนาในครั้งนี้ มีบุคลากรของกระทรวงแรงงานกว่า 700 คน เข้าร่วมเพื่อรับทราบนโยบาย แนวทาง และขั้นตอนการดําเนินงานขับเคลื่อนโครงการฯ โดยมีประชาชนกลุ่มเป้าหมายที่ลงทะเบียนสวัสดิการแห่งรัฐที่มีรายได้ต่ํากว่า ๓๐,๐๐๐บาท/คน/ปี จํานวน ๖๒๕,๑๒๐ คน ที่จะดําเนินการใน 2 กิจกรรม ได้แก่ ๑) กิจกรรมการส่งเสริมและฝึกอาชีพหลักสูตรฝึกอาชีพเร่งด่วนช่างอเนกประสงค์ (ช่างชุมชน)มีเป้าหมายดําเนินการ ๘๑,๐๐๐ คน โดยผู้ผ่านการฝึกสามารถปฏิบัติงานซ่อมไฟฟ้า ประปา ประตูหน้าต่างผนัง - กระเบื้องได้ พร้อมทั้งมอบเครื่องมือประกอบอาชีพให้แก่ผู้สําเร็จการฝึกด้วย และ 2) กิจกรรมการฝึกอาชีพเสริมเพื่อการมีงานทําหรือการประกอบอาชีพอิสระ มีเป้าหมายดําเนินการ ๕๔๔,๑๒๐ คน
“การดําเนินงานในทุกขั้นตอนจะต้องโปร่งใสและตรวจสอบได้ โดยมีกลไกการตรวจสอบจากทุกภาคส่วน และเกิดประโยชน์สูงสุด ตั้งเป้าประชาชนผู้มีรายได้น้อยกว่าร้อยละ 65 มีงานทํา มีอาชีพ มีรายได้เพิ่ม”พล.ต.อ.อดุลย์ฯ กล่าวในท้ายสุด
-----------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
23 พฤษภาคม 2561
รัฐบาลไทย-ข่าวทำเนียบรัฐบาล-ผู้ตรวจนิรันดร์ฯ นำคณะข้าราชการ พนักงาน และเจ้าหน้าที่กระทรวงอุตสาหกรรม มอบถุงยังชีพให้แก่มูลนิธิช่วยคนตาบอดเแห่งประเทศไทยในพระบรมราชินูปถัมภ์ และสถานสงเคราะห์เด็กหญิงบ้านราชวิถี
วันพฤหัสบดีที่ 18 มิถุนายน 2563
ผู้ตรวจนิรันดร์ฯ นําคณะข้าราชการ พนักงาน และเจ้าหน้าที่กระทรวงอุตสาหกรรม มอบถุงยังชีพให้แก่มูลนิธิช่วยคนตาบอดเแห่งประเทศไทยในพระบรมราชินูปถัมภ์ และสถานสงเคราะห์เด็กหญิงบ้านราชวิถี
นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นําคณะข้าราชการ พนักงาน และเจ้าหน้าที่กระทรวงอุตสาหกรรม มอบถุงยังชีพ ให้แก่ 2 หน่วยงาน คือ มูลนิธิช่วยคนตาบอดเแห่งประเทศไทยในพระบรมราชินูปถัมภ์ และสถานสงเคราะห์เด็กหญิงบ้านราชวิถี
วันนี้ (18 มิถุนายน 2563) เวลา 9.00 น. นายนิรันดร์ ยิ่งมหิศรานนท์ ผู้ตรวจราชการกระทรวงอุตสาหกรรม นําคณะข้าราชการ พนักงาน และเจ้าหน้าที่กระทรวงอุตสาหกรรม มอบถุงยังชีพ ให้แก่ 2 หน่วยงาน คือ มูลนิธิช่วยคนตาบอดเแห่งประเทศไทยในพระบรมราชินูปถัมภ์ และสถานสงเคราะห์เด็กหญิงบ้านราชวิถี หน่วยงานละ 250 ชุด รวม 500 ชุด โดยมูลนิธิช่วยคนตาบอดเแห่งประเทศไทยในพระบรมราชินูปถัมภ์ มีคุณรสพร นิวาตวงศ์ รองประธานกรรมการมูลนิธิช่วยคนตาบอดเแห่งประเทศไทยในพระบรมราชินูปถัมภ์ และคุณบัณฑิต พัดเย็น ผู้อํานวยการโรงเรียนสอนคนตาบอดกรุงเทพ เป็นผู้รับมอบ และสถานสงเคราะห์เด็กหญิงบ้านราชวิถี มีนางสาวณัฐติยาภรณ์ พิทักษ์ หัวหน้าฝ่ายบริหารงานสถานสงเคราะห์ เป็นผู้รับมอบ เพื่อแจกจ่ายให้กับแก่เด็กนักเรียนโรงเรียนสอนคนตาบอดกรุงเทพ และเด็กหญิงในบ้านราชวิถีต่อไป
รัฐบาลไทย-ข่าวทำเนียบรัฐบาล-กรมบัญชีกลางเผย ผลใช้จ่ายเงินปี 63 สิ้นไตรมาสแรก 7.65 แสนล้านบาท
วันอังคารที่ 14 มกราคม 2563
กรมบัญชีกลางเผย ผลใช้จ่ายเงินปี 63 สิ้นไตรมาสแรก 7.65 แสนล้านบาท
กรมบัญชีกลาง รายงานผลการใช้จ่ายเงินงบประมาณประจําปี 2563 ตั้งแต่ต้นปีงบประมาณถึงวันที่ 31 ธันวาคม 2562 (1 ต.ค. - 31 ธ.ค. 62) ใช้จ่ายแล้ว 765,740 ล้านบาท คิดเป็นร้อยละ 25.52
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี 2563 ณ สิ้นไตรมาสแรก (ตั้งแต่วันที่ 1 ต.ค. - 31 ธ.ค. 62) งบประมาณภาพรวมใช้จ่ายแล้ว จํานวน 765,740 ล้านบาท ของวงเงินงบประมาณ 3,000,000 ล้านบาท หรือคิดเป็นร้อยละ 25.52 จําแนกเป็น 1) รายจ่ายลงทุนมีการใช้จ่าย จํานวน 51,835 ล้านบาท ของวงเงินงบประมาณ 593,868 ล้านบาท หรือคิดเป็นร้อยละ 8.73 2) รายจ่ายประจํามีการใช้จ่าย จํานวน 713,905 ล้านบาท ของวงเงินงบประมาณ 2,406,132 ล้านบาท หรือคิดเป็นร้อยละ 29.67 สําหรับเงินงบประมาณที่กันไว้เบิกเหลื่อมปี มีการใช้จ่าย จํานวน 257,196 ล้านบาท ของวงเงินงบประมาณ 263,329 ล้านบาท หรือคิดเป็นร้อยละ 97.67
โฆษกกรมบัญชีกลาง กล่าวเพิ่มเติมว่า เนื่องจากไตรมาสแรกของปีงบประมาณ 2563 เป็นการใช้จ่ายงบประมาณ ปี 62 ไปพลางก่อน ซึ่งเป็นการใช้จ่ายรายจ่ายประจําและโครงการที่มีความต่อเนื่อง อย่างไรก็ตามในส่วนของการจัดซื้อจัดจ้างของโครงการที่เกิดขึ้นใหม่ หน่วยงานของรัฐสามารถดําเนินการจัดซื้อจัดจ้างไปก่อนได้ แต่จะลงนามในสัญญาต่อเมื่องบประมาณรายจ่ายประจําปี 2563 มีผลบังคับใช้ และได้รับการจัดสรรงบประมาณจากสํานักงบประมาณแล้ว